Nafarroako Parlamentuko Mahaiak, 2020ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako galdera, gure erkidegoan genero indarkeriaren biktima diren emakumeen beharrizanei erantzuteko eta konfinamenduan haien segurtasuna bermatzeko hartuko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko apirilaren 27an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuak apirilaren 30eko Osoko Bilkuran ahoz erantzun dezan.

Covid-19aren pandemiak eragindako egoera berezia dela-eta,

Zer neurri hartu ditu Nafarroako Gobernuak gure erkidegoan genero indarkeriaren biktima diren emakumeen beharrizanei erantzuteko eta konfinamenduan haien segurtasuna bermatzeko?

Iruñean, 2020ko apirilaren 26an

Foru parlamentaria: Ramón Alzórriz Goñi